**27-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասի կրկնություն։**

**Բառագիտություն**

**Վերհիշել հետևյալ բառերի նշանակությունները՝**

* + - * *Առակ ——————————————*
      * *Զարհուրել ——————————————*
      * *Հողագործ ——————————————*
      * *Զարկել ——————————————*
      * *Անխնա ——————————————*

**Վերհիշել հետևյալ բառերի հոմանիշները՝**

* + - * *Զորավոր ——————————————*
      * *Զարհուրել ——————————————*
      * *Արքա ——————————————*
      * *Պահ ——————————————*
      * *Ճշմարիտ ——————————————*

**Վերհիշել հետևյալ բառերի հականիշները՝**

* + - * *Երկար ——————————————*
      * *Լույս ——————————————*
      * *Միացնել ——————————————*
      * *Ճշմարիտ ——————————————*
      * *Կարգին ——————————————*

**Նոր դաս**

1. **Աշխատանքային տետրում արտագրիր և սովորիր հետ հետևյալ բառերի բացատրությունները․**
   * + - *Գանձ – թանկագին իրեր, հարստություն*
       - *Փրփուր – պղպջակներից առաջացած սպիտակ զանգված ջրի երեսին*
       - *Վայելք – բավականության, հաճույքի զգացում*
       - *Փառք – պատիվ, հռչակ, համբավ, որը մարդը վաստակում է իր լավ գործով*
       - *Հետք - որևէ բանի կամ մարդու շարժման կամ հարվածի հետևանքով որևէ մակերեսի վրա բացված փոս կամ ոտնահետք*
2. **Աշխատանքային տետրում արտագրիր և սովորիր հետևյալ բառերի հոմանիշները․**
   * + - *Երես - դեմք*
       - *Ճշմարիտ – իսկական, իրական*
       - *Խորք - հատակ*
       - *Փայլել - պսպղալ*
       - *Ցրվել – սփռվել*
3. **Աշխատանքային տետրում արտագրիր և սովորիր հետ հետևյալ բառերի հականիշները․**
   * + - *Ճշմարիտ - սուտ*
       - *Պայծառ – խամրած, անփայլ*
       - *Վախ - քաջություն*
       - *Գրել – ջնջել*
       - *Երկար – կարճ։*

***Քերականություն-*** *Վանկ /էջ 123/։*

* Վանկ է կոչվում օդի մեկ մղումով արտասանվող հնչյունը կամ հնչյունախումբը։
* Վանկն անպայման պետք է ունենա ձայնավոր հնչյուն։ Վանկի ձայնավորը կոչվում է վանկարար հնչյուն։ Բառի վանկերը հաշվում ենք ձայնավոր հնչյունների քանակով։
* Ձայնավորն առանձին կարող է ամբողջական վանկ լինել, օրինակ՝ ա-րագ, ի-մաստ և այլն։
* Մեկ վանկից բաղկացած բառերը կոչվում են միավանկ, օրինակ՝ ջուր, շունչ և այլն։
* Մեկից ավելի վանկեր ունեցող բառերը կոչվում են բազմավանկ, օրինակ՝ դպրոց, լուսավորել և այլն։
* Ձայնավորով վերջացող կամ միայն ձայնավորից բաղկացած վանկերը կոչվում են բաց, իսկ բաղաձայնով վերջացողները՝ փակ։ Օրինակ՝ ա-պա-կի բառի բոլոր վանկերը բաց են, իսկ կար-գին բառինը՝ փակ։
* Բառերն արտասանելիս հաճախ լսում ենք ը, սակայն չենք գրում։ Լսվող, բայց չգրվող ը հնչյուն ունեցող վանկը կոչվում է գաղտնավանկ։
* Գաղտնավանկը կարող է լինել բառի տարբեր դիրքերում՝ սկզբում, մեջտեղում և վերջում, օրինակ*՝ գը-լուխ, մըկ-րատ, հյու-սըն և այլն։*

**Պատասխանել հետևյալ հարցերին՝**

* Ի՞նչ է վանկը։ Վանկի տեսակները և դրանց ուղղագրության կանոնները։

**Հանձնարարություններ - Կատարել էջ 124-ի վարժություն 1։**

***Մշակույթ - Ծաղկազարդ (ավանդական՝ Ծառզարդար)***

A painting of a group of people dancing

Description automatically generated with medium confidenceՀայ Եկեղեցին Ս. Հարության տոնին նախորդող կիրակի նշում է Ծաղկազարդը, որը Քրիստոսի հաղթական մուտքն է Երուսաղեմ: Գարեգին Բ Ամենայն Հայոց Կաթողիկոսի բարձր տնօրինությամբ Ծաղկազարդը հռչակվել է մանուկների օրհնության օր, քանի որ Տիրոջ՝ Երուսաղեմի տաճար մտնելու ժամանակ մանուկներն աղաղակում էին՝ ասելով. «Օրհնությո՜ւն Դավթի որդուն» (Մատթ. 21:15): Այդ օրը եկեղեցիներում կատարվում է Մանուկների օրհնության կարգ:

Հիսուսի մուտքը Երուսաղեմ ժողովուրդն ընդունել է խանդավառությամբ` ձիթենու և արմավենու ճյուղերի հետ իրենց զգեստները փռելով ճանապարհի վրա և աղաղակելով. «Օվսաննա՜ Բարձյալին, օրհնյալ լինի Նա, Ով գալիս է Տիրոջ անունով, օրհնյալ լինի մեր հոր` Դավթի թագավորությունը, որ գալիս է: Խաղաղություն երկնքում և Փառք բարձունքներում» (Մարկ. 11:9-10):

Ըստ Եկեղեցու հայրերի՝ Հիսուսի առջև հանդերձներ փռելը խորհրդանշել է մեղքերը Քրիստոսին խոստովանելը: Ոստեր և ճյուղեր ընծայելն ընդհանրապես առանձնակի պատիվներ և հանդիսավորություն էր նշանակում: Ձիթենին ընկալվել է որպես իմաստության, խաղաղության, հաղթանակի և փառքի խորհրդանշան:

Ծաղկազարդի օրը՝ հրեական Զատկից հինգ օր առաջ, Քրիստոս Իր կամքով եկավ Երուսաղեմ՝ Իր չարչարանքների վայրը, որպեսզի ցույց տա, որ Ինքն է Աստծո Գառը, Ով կամենում է պատարագվել մեր փրկության համար: Քանզի, ըստ Օրենքի, հրեաները զատկական գառը Զատկի տոնից հինգ օր առաջ էին տուն տանում:

Ծաղկազարդի նախօրեին` շաբաթ օրը, կատարվում է նախատոնակ, բացվում է խորանի վարագույրը, իսկ հաջորդ օրը տոնական Ս. Պատարագը մատուցվում է բաց վարագույրով: Ծաղկազարդի առավոտյան եկեղեցիներում օրհնում են ձիթենու կամ ուռենու ոստեր և բաժանում ժողովրդին:

***Հարցեր և առաջադրանքներ***

* + - 1. *Երբ է տոնվում Ծաղկազարդը։*
      2. *Ի՞նչ է խորհրդանշում տոնը։*
      3. *Ի՞նչ պատմություն է կապված Ծաղկազարդի հետ։*
      4. *Ինչպե՞ս են նշում Ծաղկազարդը մեր օրերում։*
      5. *Ի՞նչ օրհնության կարգ է կատարվում Ծաղկազարդի օրերին հայ եկեղեցու կողմից։*
      6. *Քո կարծիքով ինչու է տոնը կոչվում Ծաղկազարդ կամ Ծառզարդար։*

**Տնային հանձնարարություններ**

**Գրականություն – Առակ․ «Մարգարիտն ու փրփուրը» Հովհաննես Շիրազ /էջ 121/**

* Վարժ կարդա առակը և քո բառերով վերարտադրիր այն։
* Որո՞նք են ստեղծագործության հիմնական հերոսները։
* Ինչպե՞ս կբնութագրես հերոսներից յուրաքանչյուրին։ Նկարագրիր, թե քո կարծիքով ինչպիսի՞ մարդկանց են ներկայացնում փրփուրն ու մարգարիտը։
* Ի՞նչ կասես առակի վերջին հատվածի մասին։ Մեկ անգամ էլ կարդա և մտածիր։
* Քո կարծիքով ինչու՞ են հորինվել առակները։ Ի՞նչ նպատակի են ծառայել դրանք։

**Մշակույթ – *Ծաղկազարդ***

Սահուն կարդալ աշխատանքային փաթեթում ներառված դասանյութերը։ Պատասխանել նյութի վերաբերյալ հարցերին։